TOP 5 NEWS: अलकायदा चीफ ने कश्मीर को लेकर दी धमकी और चेन्नई में पानी खरीद कर डॉक्टर कर रहे हैं ऑपरेशन  
अलकायदा प्रमुख ने कश्मीर को लेकर दी धमकी
विश्वकप के सेमीफाइनल में भारत को लगे शुरुआती झटके
चेन्नई में ऑपरेशन करने के लिए डॉक्टर खरीद रहे हैं पानी
आतंकी संगठन अल कायदा के प्रमुख आयमान अल जवाहिरी ने एक वीडियो जारी करके कश्मीर को लेकर भारत को धमकी दी है. उसने कहा है कि भारतीय सेना और जम्मू-कश्मीर की सरकार पर बिना रुके हमले करते रहना चाहिए. यह बात फाउंडेशन फॉर डिफेंस ऑफ डेमोक्रेसीज लॉन्ग वार जर्नल ने कही है. वहीं, India vs New Zealand Semi final: वर्ल्‍डकप 2019 (World Cup 2019) के बारिश से प्रभावित पहले सेमीफाइनल में टीम इंडिया के खिलाफ न्‍यूजीलैंड की बल्‍लेबाजी पूरी तरह से संघर्ष करती रही. निर्धारित 50 ओवर में कीवी टीम 8  विकेट खोकर 239 रन ही बना सकी. जवाब में भारत बल्लेबाजी करने उतर गया है और उसे शुरूआती दो झटके भी लग गए हैं. उधर, कर्नाटक में कांग्रेस और जेडीएस गठबंधन सरकार से अब तक 16 विधायक इस्तीफा दे चुके हैं.
वहीं सरकार बचाने की जुगत में मुख्यमंत्री एचडी कुमारस्वामी ने सभी मंत्रियों के इस्तीफे करवा दिए हैं. मंगलवार को स्पीकर ने इनमें से 8 इस्तीफे नामंजूर कर दिए हैं. वहीं, पत्रकार को धमकाने पर हालही में पार्टी से सस्पेंड हुए भाजपा विधायक कुंवर प्रणव सिंह चैंपियन का एक वीडियो सामने आया है, जिसमें वह बंदूकें लहराते हुए 'राणा जी माफ करना' गाने पर डांस कर रहे हैं. न्यूज एजेंसी एएनआई द्वारा जारी वीडियो में देखा जा सकता है कि विधायक के साथ उनके कुछ अन्य लोग भी डांस कर रहे हैं. उधर, पूरे देश में डॉक्टर्स पानी की कमी से जूझ रहे हैं. ऐसे में टी एन रविशंकर चेन्नई में जल्द बारिश होने के लिए प्रार्थना कर रहे हैं. ब्लूमबर्ग के मुताबिक सुदर हॉस्पिटल के चेयरमैन रविशंकर ने कहा, 'अगर पानी की समस्या का समाधान नहीं निकाला गया तो मरीजों का इलाज करना भगवान की दया पर ही निर्भर करेगा.'
आतंकी संगठन अल कायदा के प्रमुख आयमान अल जवाहिरी ने एक वीडियो जारी करके कश्मीर को लेकर भारत को धमकी दी है. उसने कहा है कि भारतीय सेना और जम्मू-कश्मीर की सरकार पर बिना रुके हमले करते रहना चाहिए. यह बात फाउंडेशन फॉर डिफेंस ऑफ डेमोक्रेसीज लॉन्ग वार जर्नल ने कही है. जवाहिरी ने अस शबाब द्वारा जारी "डोंट फॉरगॉट कश्मीर" नाम वाले संदेश में कश्मीर में सीमा पार से आतंकवाद के मामलों में पाकिस्तान की संलिप्तता का भी जिक्र किया है. जर्नल के लिए लिखे लेख में थॉमस जॉस्ली ने कहा है कि अलकायदा कश्मीर में भारतीय सेनाओं के खिलाफ जिहाद छेड़ने के लिए समूह तैयार कर रहा है. सफेद कपड़े पहने जवाहिरी ने कहा है, 'कश्मीर में मुजाहिद्दीन इस स्तर पर कम से कम भारतीय सेना और सरकार पर लगातार हमले करने को लेकर ध्यान केंद्रित करना चाहिए. ताकि भारतीय अर्थव्यवस्था तहस-नहस हो जाए और भारत की मैनपावर और उपकरणों को लगातार नुकसान होता रहे.'

India vs New Zealand Semi final: वर्ल्‍डकप 2019 (World Cup 2019) के बारिश से प्रभावित पहले सेमीफाइनल में टीम इंडिया के खिलाफ न्‍यूजीलैंड की बल्‍लेबाजी पूरी तरह से संघर्ष करती रही. निर्धारित 50 ओवर में कीवी टीम 8  विकेट खोकर 239 रन ही बना सकी. न्‍यूजीलैंड के लिए कप्‍तान केन विलियमसन और रॉस टेलर ने अर्धशतक जमाए लेकिन अन्‍य बल्‍लेबाज कोई खास योगदान नहीं दे सके.मैच के टॉस जीतकर पहले बैटिंग करते हुए न्‍यूजीलैंड की टीम ने मंगलवार को जब 46.1 ओवर में 5 विकेट खोकर 211 रन बनाए थे तभी बारिश शुरू हो गई और खेल रोकना पड़ा. इस कारण बाकी का खेल आज रिजर्व दिन खेला गया. न्‍यूजीलैंड ने अपनी पारी 5 विकेट पर 211 रन से शुरू की और जल्‍द ही रॉस टेलर, टॉम लैथम और मैट हैनरी के विकेट गंवा दिए. इसमें से टेलर रन आउट हुए जबकि लैथम और हैनरी के विकेट भुवनेश्‍वर के खाते में गए. 50 ओवर में कीवी पारी 239 रन तक ही पहुंच पाई. टीम इंडिया के सामने जीत के लिए 240 रन का टारगेट है. जवाब में टीम इंडिया की बैटिंग शुरू हो गई है. केएल राहुल और रोहित शर्मा क्रीज पर हैं.
कर्नाटक में कांग्रेस और जेडीएस गठबंधन सरकार से अब तक 16 विधायक इस्तीफा दे चुके हैं. वहीं सरकार बचाने की जुगत में मुख्यमंत्री एचडी कुमारस्वामी ने सभी मंत्रियों के इस्तीफे करवा दिए हैं. मंगलवार को स्पीकर ने इनमें से 8 इस्तीफे नामंजूर कर दिए हैं. वहीं मुंबई के एक होटल में ठहरे हैं करीब एक दर्जन विधायकों ने पुलिस को बताया है कि कुमारास्वामी से उन्हें खतरा है जिसके चलते होटल के बाहर सुरक्षा के मद्देनजर भारी सुरक्षा बल तैनात किया गया है. बुधवार यानि आज कर्नाटक सरकार में मंत्री डीके शिवकुमार और जेडीएस विधायक शिवलिंगे गौड़ा बागी विधायकों से मुलाकात करने के लिए मुंबई पहुंच गए हैं. यहां उन्हें रोकने के लिए होटल के बाहर पुलिस बल और दंगा नियंत्रण पुलिस लगाई गई है. 
पत्रकार को धमकाने पर हालही में पार्टी से सस्पेंड हुए भाजपा विधायक कुंवर प्रणव सिंह चैंपियन का एक वीडियो सामने आया है, जिसमें वह बंदूकें लहराते हुए 'राणा जी माफ करना' गाने पर डांस कर रहे हैं. न्यूज एजेंसी एएनआई द्वारा जारी वीडियो में देखा जा सकता है कि विधायक के साथ उनके कुछ अन्य लोग भी डांस कर रहे हैं. वीडियो वायरल होने के बाद पुलिस ने कहा, 'मामले को हम देखेंगे. इसके साथ ही हम लोग यह जांच भी करेंगे कि हथियार लाइसेंसी हैं या नहीं.' वहीं भाजपा के राष्ट्रीय मीडिया इंचार्ज अनिल बलूनी का कहना है, 'मैंने वीडियो देखा है. मैं इसकी निंदा करता हूं. प्रणव सिंह चैंपियन के खिलाफ पहले ही ऐसी शिकायतें आ चुकी हैं, जिसके लिए उन्हें तीन महीने के लिए सस्पेंड किया गया था. इसके बारे में उत्तराखंड यूनिट से बात करेंगे. कड़ी कार्रवाई की जाएगी.' वीडियो में अभद्र भाषा का इस्तेमाल किया गया है, इसलिए हम उसे शेयर नहीं कर रहे हैं.
पूरे देश में डॉक्टर्स पानी की कमी से जूझ रहे हैं. ऐसे में टी एन रविशंकर चेन्नई में जल्द बारिश होने के लिए प्रार्थना कर रहे हैं. ब्लूमबर्ग के मुताबिक सुदर हॉस्पिटल के चेयरमैन रविशंकर ने कहा, 'अगर पानी की समस्या का समाधान नहीं निकाला गया तो मरीजों का इलाज करना भगवान की दया पर ही निर्भर करेगा.' रविशंकर 150 बेडों के चार क्लीनिक की चेन वाले सुदर हॉस्पिटल के चेयरमैन हैं. रविशंकर के हॉस्पिटल्स भी पानी की कमी से जूझ रहे हैं. उन्होंने आशंका जताई है कि जो महंगे पानी के ट्रक वह मंगाते हैं, वह तमिलनाडु में आना बंद हो सकते हैं. रविशंकर ने बताया, 'अगर यही हालात बने रहेंगे तो हम मरीजों की सेवा नहीं कर सकेंगे.' साउथ एशिया ड्रॉट मॉनीटर के मुताबिक बीते साल बारिश कम होने और इस साल देर से होने की वजह से देश का आधा हिस्सा सूखे से जूझ रहा है. कर्नाटक, आंध्र प्रदेश, महाराष्ट्र की तरह तमिलनाडु भी सूखे से पीड़ित है.